
Vă înaintăm, alăturat, Raportul comun asupra propunerii legislative pentru completarea art.6 din Ordonanţa de urgenţă nr.18/2009 privind creşterea performanţei energetice a blocurilor de locuinţă, transmisă cu adresa nr.P.l.x. 773 din 29 noiembrie 2010.



Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

              PREŞEDINTE,                                           VICEPREŞEDINTE,

     Iulian Iancu                                                   Laurenţiu Nistor

Plx.773/2010
                                                      RAPORT COMUN
asupra propunerii legislative pentru completarea art.6 din Ordonanţa de urgenţă nr.18/2009 privind creşterea performanţei energetice a blocurilor de locuinţe
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii şi Comisia pentru administraţie publică şi amenajarea teritoriului au fost sesizate spre dezbatere, în fond, cu Propunerea legislativă pentru completarea art.6 din Ordonanţa de urgenţă nr.18/2009 privind creşterea performanţei energetice a blocurilor de locuinţe, trimisă cu adresa nr.P.l.x 773 din 29 noiembrie 2010, înregistrată cu nr.4c-3/356 din 02 decembrie 2010, respectiv nr.4c-6/1766 din 29 noiembrie 2010.
Consiliul Legislativ a avizat favorabil propunerea legislativă, cu observaţii şi propuneri, conform avizului nr. 930/20.07.2010.


Guvernul, prin adresele nr.1273/26.05.2011 şi nr.886/08.05.2014 a transmis că nu susţine adoptarea propunerii legislative.

Senatul, în calitate de primă Cameră sesizată, a respins propunerea legislativă, în  şedinţa din 23 noiembrie 2010.

Comisia juridică de disciplină şi imunităţi, a avizat favorabil propunerea legislativă,conform avizului nr.Pl-x 773/15.12.2010, iar Comisia pentru buget, finanţe şi bănci, a avizat negativ propunerea legislativă. conform avizului nr.22/671/16.02.2011.
Propunerea legislativă are ca obiect de reglementare completarea articolului 6 din Ordonanţa de urgenţă a Guvernului nr.18/2009 privind creşterea performanţei energetice a blocurilor de locuinţe, în sensul prevederii şi a altor lucrări ce ar trebui efectuate odată cu lucrările de intervenţie pentru izolarea termică a blocurilor de locuinţe construite după proiectele elaborate în perioada 1950 – 1990, în cuantumul sumelor stabilite pentru aceste lucrări de intervenţie.

În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii celor două comisii au dezbătut iniţiativa legislativă în mai multe şedinţe, membrii Comisiei pentru administraţie publică şi amenajarea teritoriului au examinat propunerea legislativă în ultima şedinţă în data de 21 aprilie 2015, iar membrii Comisiei pentru industrii şi servicii au dezbătut iniţiativa în şedinţa din 19 mai 2015.

La lucrări au fost prezenţi din partea Comisiei pentru administraţie publică şi amenajarea teritoriului 22 deputaţi din totalul de 22 deputaţi, iar din partea Comisiei pentru industrii şi servicii din totalul de 18  deputaţi membri ai comisiei, au participat 18 deputaţi.
La dezbaterea propunerii legislative au participat ca invitaţi, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare, din partea Ministerului Dezvoltării Regionale şi Turismului: domnul Cristian Stamatiade  – director.

În urma dezbaterii, membrii celor două Comisii au hotărât, cu în unanimitate de voturi, să propună Plenului Camerei Deputaţilor respingerea propunerii legislative, deoarece art.6 din Ordonanţei de urgenţă a Guvernului nr.18/2009 a fost abrogat de pct.9 din Ordonanţa de urgenţă a Guvernului nr.63/2012 pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, cu modificările şi completările ulterioare.
Măsurile propuse prin iniţiativa legislativă, referitoare la activităţi/acţiuni conexe lucrărilor de reabilitare termică, fac obiectul art.4 alin.(4) lit.b), h) şi i) din Ordonanţa de urgenţă a Guvernului nr.63/2012, în forma sa actuală, potrivit cărora:
“Odată cu executarea lucrărilor de intervenţie prevăzute la alin. (1) pot fi eligibile în sensul prezentei ordonanţe de urgenţă şi următoarele lucrări conexe, în condiţiile în care acestea se justifică din punct de vedere tehnic în expertiza tehnică şi, după caz, în auditul energetic:
……………………………………………………………………………………….

b) repararea acoperişului tip terasă/şarpantă, inclusiv repararea sistemului de colectare a apelor meteorice de la nivelul terasei, respectiva sistemului de colectare şi evacuare a apelor meteorice la nivelul învelitoarei tip şarpantă;
………………………………………………………………………………………..

h) repararea trotuarelor de protecţie, în scopul eliminării infiltraţiilor la infrastructura blocului de locuinţe;

i) repararea/înlocuirea instalaţiei de distribuţie a apei reci şi/sau a colectoarelor de canalizare menajeră şi/sau pluvială din subsolul blocului de locuinţe până la căminul de branşament/ de racord, după caz.”

De asemenea, menţionăm că măsura privind repararea/refacerea căminelor de racord din iniţiativa legislativă nu reprezintă măsură de reabilitare termică.


Prin obiectul de reglementare şi conţinutul său, propunerea legislativă face parte din categoria legilor ordinare.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

                      PREŞEDINTE,                              VICEPREŞEDINTE,

                         Iulian Iancu

                    
 Laurenţiu Nistor             
 
                       SECRETAR                                         SECRETAR,
                Radu-Bogdan Ţîmpău


    Radu Babuş            
      Consilier parlamentar,                                                           
    
       Expert parlamentar,
           Viorica Petraşcu                                                                                         
Roxana Feraru

